**«Қазатомөнеркәсіп» ҰАК» АҚ ішкі бақылау жүйесі**

 **Қағидалар**

1. **Мәні**

Осы «Қазатомөнеркәсіп» ҰАК» АҚ ішкі бақылау жүйесі» қағидалары (бұдан әрі – Қағидалар) ішкі бақылаудың түсінігін, мақсаттары мен міндеттерін, жұмыс істеу принциптерін, маңызды салалары мен ішкі бақылаудың негізгі компоненттерін, «Қазатомөнеркәсіп» ҰАК» АҚ (бұдан әрі – Қоғам) қызметін жүзеге асыру кезіндегі ішкі бақылау рәсімдерін, ішкі бақылау субъектілерінің ішкі бақылау рәсімдерін орындау және Қоғамдағы ішкі бақылау жүйесін бағалау жөніндегі құзыреттері мен жауапкершілігін айқындайды.

**2. Қолдану саласы**

Осы қағидалар Қоғамның барлық басқару деңгейлеріндегі және қызметіндегі лауазымды адамдар мен қызметкерлерге, құрылымдық бөлімшелеріне, сондай-ақ ішкі бақылаудың басқа да қатысушылары мен мүдделі тараптарға қолданылады.

Осы Қағидалардың негізінде Қоғамның еншілес, тәуелді және бірлесе бақыланатын ұйымдарына (бұдан әрі – Қоғамның кәсіпорындары) Қоғамның кәсіпорындарының ерекшеліктерін ескере отырып өз Ішкі бақылау жүйесі жөніндегі қағидаларын әзірлеу ұсынылады.

1. **Жалпы ережелер**

1) Осы Қағидалар Қоғамның ішкі құжаты болып табылады және Қазақстан Республикасының заңнамасына, «COSO интеграцияланған моделі» (бұдан әрі – COSO) тұжырымдамасына және «Самұрық-Қазына» АҚ корпоративтік басқару кодексіне сәйкес әзірленген.

2) Осы Қағидалар ішкі бақылауды ішкі бақылау жүйесіне қатысушылар негізгі үш сала:

- жедел қызмет;

- қаржылық есепті дайындау;

- нормативтік заңнамалық талаптарды сақтау бойынша қойылған міндеттерге қол жеткізу мақсатында жүзеге асыратын процесс ретінде айқындайды.

3) Ішкі бақылау жүйесі (бұдан әрі – ІБЖ) корпоративтік бақылау жүйесінің ажырамас бөлігі болып табылады, басқарудың барлық деңгейлерін, Қоғамның барлық ішкі процестері мен операцияларын қамтиды.

4) ІБЖ ұйымдастыру Қоғамның процестік тәуекелдерге жедел ден қоюға, негізгі және қосалқы процестер мен Қоғамның күн сайынғы операцияларына бақылауды жүзеге асыруға қабілетті басқару жүйесін құруын көздейді.

5) ІБЖ сенімді әрі тиімді жұмыс істеуі ішкі бақылау шеңберінде Қоғамның барлық деңгейлердегі лауазымды адамдары мен қызметкерлерін тартуды және тұрақты өзара іс-қимылын талап етеді.

6) Қағидаларда реттелмеген мәселелер Қазақстан Республикасының заңнамасымен, «Самұрық-Қазына» АҚ корпоративтік басқару кодексімен және Қоғамның құжаттарымен реттеледі.

## **Терминдер және анықтамалар**

|  |  |
| --- | --- |
| **Процестің блок**-**схемасы** | Процестің маңызды элементтері, тәуекелдері мен бақылау рәсімдері туралы түсінік беретін қысқаша сипаттамасымен процесті графикалық бейнелеу |
| Процестің иесі | Процестің орындалуы мен процестің шығарымдағы қажетті нәтижені қалыптастыруға жауапты құрылымдық бөлімшенің басшысы |
| **Бақылау іс-шарасы /рәсімі** | Директорлар кеңесі, ұйымның басшылығы мен басқа да қызметкерлері жүзеге асыратын ұйымның мақсаттарға қол жеткізуі үшін тәуекелдерді жоюға/төмендетуге бағытталған іс-шара/рәсім |
| **Тәуекелдер мен процесті бақылау матрицасы** | Процестік тәуекелдер мен бақылау рәсімдерінің сипаттамасы бар кесте |
| **Процесс**  | Бастапқы мәліметтерді нәтижеге айналдыратын ресурстар мен әрекеттердің өзара тәуелділіктері қатары; бастапқы мәліметтерді нәтижеге/шығу мәліметтеріне айналдыратын өзара байланысқан операциялардың логикалық қатары |
| **Процесс тәуекелі** | Процестің мақсаттарына қол жеткізуге кедергі жасайтын тәуекел |
| **Ішкі бақылау жүйесі (ІБЖ)** | Директорлар кеңесі, алқалы органдар, Қоғамның құрылымдық бөлімшелері мен барлық қызметкерлері өз міндеттерін орындауы кезінде жүзеге асыратын және Қоғамның өз мақсаттарын қамтамасыз етуіне бағытталған бақылау іс-шараларының/ рәсімдерінің жиынтығы |
| **Тестілеу** | іс-шаралар/ бақылау рәсімдері дизайнының тиімділігін немесе операциялық тиімділігін бағалау |
| Процеске қатысушы | Жалпы процестің белгілі бір бөлігінің орындалуына және қажетті аралық нәтижені қалыптастыруға жауапты құрылымдық бөлімше басшысы |

##

## **ІБЖ мақсаттары мен міндеттері**

1. ІБЖ мақсаты – Қоғамның стратегиялық және операциялық мақсаттарына қол жеткізуде басшылыққа ақылға қонымды сенімділікті қамтамасыз ету үшін процестік тәуекелдерді жедел айқындау және болдырмау жолымен бизнесті ұйымдастыру процестерін жетілдіру.
2. ІБЖ негізгі міндеттері мыналар:

2.1) келесілер үшін Қоғамның процестік тәуекелдері мен күн сайынғы операцияларын басқару:

* активтердің сақталуы мен ресурстардың тиімді пайдаланылуын қамтамасыз ету;
* операциялық қызметтің тиімділігін арттыру;
* қаржылық және басқарушылық есеп берудің толықтығын, сенімділігін және дұрыстығын қамтамасыз ету;
* Қазақстан Республикасы заңнамасы мен ішкі нормативтік құжаттар талаптарын сақтау;
* процестік тәуекелдердің пайда болу ықтималдылығы мен ықтимал шығындардың мөлшерін төмендету;
* негізгі және қосалқы процестердің тиімді жұмыс істеуін бақылау;
* оңтайлы ұйымдық құрылым жасауға жәрдемдесу.
	1. ІБЖ жақсарту үшін тиісті деңгейдегі басшыларды кез келген елеулі кемшіліктер туралы хабардар ету.
1. **ІБЖ компоненттері мен базалық қағидаттары**

Қоғамның ІБЖ COSO ұсынылған 17 қағидатты ескере отырып өзара байланысқан бес компоненттен тұрады (1-кесте).

1-кесте

|  |  |  |  |
| --- | --- | --- | --- |
| **№** | **Компонент** | **№** | **Қағидаттар** |
| 1 | Бақылау ортасы – бұл жалпы Қоғам бойынша ішкі бақылауды жүзеге асыруға арналған базаны қамтамасыз ететін стандарттар, процестер және құрылымдар кешені. | 1 | Директорлар кеңесі, Қоғам Басқармасы, басшылығы өздері әділдік пен этикалық құндылықтарға беріктіктің үлгісін көрсетеді. |
| 2 | Директорлар кеңесі Қоғам Басқармасына тәуелсіздігін көрсетеді және ішкі бақылау жүйесін әзірлеуді және оның тиімділігін қадағалайды. |
| 3 | Қоғам Басқармасы ұйымдық құрылымды, есеп беру желісін әзірлейді, Қоғамның мақсатына қол жеткізу үшін тиісті өкілеттіктер мен жауапкершіліктерді барабар бөледі. |
| 4 | Қоғам білікті персоналды Қоғамның мақсаттарына сәйкес тартуға, дамытуға және ұстап қалуға бейімдігін көрсетеді. |
| 5 | Қоғам Басқармасы ішкі бақылау жүйесінің жұмыс істеуіне жауапкершілікті барлық мүдделі тараптар арасына ресми бөледі. |
| 2 | Тәуекелдерді бағалау – бұл Қоғамның мақсаттарына қол жеткізуге кедергі жасайтын сәйкестендіру мен бағалаудың қарқынды, үздіксіз процесі. | 6 | Белгіленген мақсаттарға қол жеткізуге кедергі жасайтын тәуекелдерді сәйкестендіру және бағалау мүмкіндігі үшін жеткілікті түрде айқын нақты мақсаттар белгілейді. |
| 7 | Қоғам барлық елеулі процестер/ жобалар бойынша Қоғамның мақсаттарына қол жеткізуге кедергі жасайтын тәуекелдерді сәйкестендіреді, талдайды және сәйкестендірілген тәуекелдерді басқару әдістерін әзірлейді. |
| 8 | Тәуекелдерді талдау кезінде айлакерлік ықтималдықтарын айқындайды. |
| 9 | Тәуекелдерді талдау кезінде Қоғам мақсаттарға қол жеткізуге ықпал ететін соңғы ішкі және сыртқы өзгерістерді ескереді. |
| 3 | Бақылау іс-шаралары/ рәсімдері – бұлкүнделікті қызметке енгізілген және сәйкестендірілген, бағаланған тәуекел­дерді Қоғамның мақсаттарына қол жеткізуді қамтамасыз ететін жол берілетін деңгейге дейін төмендетуге бағыттал­ған іс-шаралар. | 10 | Қоғам тәуекелдерді жол берілетін деңгейге дейін төмендетуге бағытталған бақылау іс-шараларын/ рәсімдерді әзірлейді (дизайн). |
| 11 | Қоғам Қоғамның мақсаттарына қол жеткізуді қамтамасыз ететін ақпараттық технологиялардың/ ақпараттық қауіпсіздіктің жалпы бақылауын әзірлейді (дизайн). |
| 12 | Қоғам регламенттеуші ішкі құжаттар, ұйымдастырушылық-өкімдік құжаттар арқылы бақылау іс-шараларын/ рәсімдерді енгізеді.  |
| 4 | Ақпарат және коммуникациялар – бұл Қоғамның мақсаттарына қол жеткізу үшін қажетті ақпаратты жинаудың, алмасудың, берудің үздіксіз процесі. | 13 | Қоғам ішкі бақылау жұмысының жұмыс істеуі үшін дұрыс, сапалы ақпаратты қалыптастырады және пайдаланады. |
| 14 | Қоғам мақсаттар мен ішкі бақылауға жауаптылық туралы коммуникацияны қоса тиімді ішкі коммуникацияны жүзеге асырады. |
| 15 | Қоғам ішкі бақылау жүйесінің жұмыс істеуі үшін қажетті сыртқы коммуникацияны жүзеге асырады. |
| 5 | Мониторинг – бұл ішкі бақылау жүйесі компоненттерінің болуының немесе жұмыс істеуінің үздіксіз, күнделікті қызметіне енгізілген немесе бөлек бағасы. | 16 | Қоғам ішкі бақылау жүйесінің барлық компоненттерінің болуын немесе жұмыс істеуін үздіксіз немесе бөлек бағалауды жүзеге асырады. |
| 17 | Қоғам ішкі бақылауды бағалайды және түзетуші шараларды әзірлеуге жауапты мүдделі тараптарды, соның ішінде Қоғамның Басқармасы мен Директорлар кеңесін кемшіліктері туралы дер кезінде хабардар етеді. |

1. **ІБЖ Ұйымдастыру**

# Бақылау ортасы

1. Директорлар кеңесі Қоғам басқармасымен бірлесіп Қоғам қызметкерлеріне ішкі бақылаудың және қызметтің барлық деңгейлерінде этикалық нормаларды сақтаудың елеулілігін, маңыздылығын және қажеттілігін білдіретін және көрсететін бақылау ортасын қамтамасыз етеді.
2. Бақылау ортасы өз персоналының бақылау санасына ықпал ете отырып ұйымда атмосфера қалыптастырады. Ол ішкі бақылау жүйесінің барлық компоненттері үшін негіз болып табылады және ішкі бақылау жүйесінің лауазымды адамдары мен қатысушылары арасында айқын құрылым мен тәртіптің болуын қамтамасыз етеді. Бақылау ортасына мыналар жатады:
	* ұйымдық құрылым;
	* адалдық және этикалық нормалар;
	* философия және басқару стилі;
	* кадрлық саясат;
	* жұмыскерлердің құзыреттілігі.
3. Біліктілік, адалдық, ашықтық және әлеуметтік жауапкершілікті сезіну маңызды құндылықтар және Қоғамның іскерлік этикасының негізі болып табылады.
4. Қоғамның корпоративтік құндылықтары Қоғамның миссиясы мен ұстанымын көрсететін оның жоғары құндылықтары болып табылады және Қоғамның ішінде, әріптестерімен, мемлекетпен және жалпы қоғаммен өзара қарым-қатынастарының философиясы мен қағидаттарын белгілейді.
5. Қоғамның кадр саясаты жоғары білікті және мотивацияланған қызметкерлермен қамтамасыз етуге және сақтауға бағытталған.
6. Қызметкерлердің біліктілігі қойылған міндеттерді орындау үшін қажетті білім мен дағдыларды көрсетеді және Қоғамның стратегиялық мақсаттарын сәтті іске асырудың негізі болып табылады.

# Тәуекелдерді сәйкестендіру және бағалау

1. Процестердің Иелері процестердің Қатысушыларымен бірлесіп процестердің Блок-схемалары негізінде процестердің тәуекелдерін сәйкестендіреді және оларды әрі қарай сараптамалық бағалайды.
2. Қоғамдағы ІБЖ жұмысын ұйымдастыруға жауапты құрылымдық бөлімше процестік тәуекелдерді сәйкестендіру және құжаттандыру барысында әдістемелік көмек көрсетеді және ұсынылған ақпараттың сапасын бақылауды жүзеге асырады.

# Бақылау іс-шаралары/рәсімдері

1) ішкі бақылау рәсімдері Қоғамның мақсаттарының, міндеттерінің және жоспарларының орындалуын тиімді ішкі бақылаумен қамтамасыз ету, айқындау және бейстандарт операциялар жасау, сондай-ақ процестік тәуекелдер мен Қоғамның лауазымды ададары және қызметкерлері тарапынан болатын ықтимал құқықтық емес іс-әрекеттердің алдын алу, шектеу және болдырмау жөніндегі іс-шаралар жүйесімен және әрекеттермен құжат түрінде тіркелген жүйе болып табылады.

2) Бақылау рәсімдері Қоғамның барлық иерархиялық деңгейлерінде жүзеге асырылады және мыналарға бағытталған:

* + мүмкін болатын тәуекелдердің туындау ықтималдығын төмендету;
	+ қателердің туындауын болдырмау және/немесе қателерді жасалғаннан кейін анықтау;
	+ қайталанатын және артық операцияларды айқындау және жою;
	+ жақсарту үшін кемшіліктер мен салаларды айқындау;
	+ Қазақстан Республикасының заңнамасы мен Қоғамның ішкі құжаттарына сәйкестікті қамтамасыз ету;
	+ Ішкі бақылау жүйесін одан әрі жетілдіру.

3) Бақылау рәсімдері мына сұрақтарға жауап беруге тиіс: кім, қандай мақсатпен, қашан/қаншалықты жиі және не істейді, бақылау қандай құжатпен регламенттеледі, бақылаудың орындалғанын растайтын дәлелдер немесе құжаттар.

4) Процестердің Иелері мен процестің Қатысушылары Қоғамдағы ІБЖ жұмысын ұйымдастыруға жауапты құрылымдық бөлімшемен өзара іс-қимылды қамтамасыз етеді, бұл оларға әдістемелік қолдау көрсетеді. Осындай өзара іс-қимыл шеңберінде процестердің Иелері процестердің Қатысушыларымен бірге олар жетекшілік ететін процестер бойынша процестік деңгейдегі тәуекелдер мен бақылау рәсімдерін, процестердің тәуекелдері мен бақылаулары матрицаларын көрсете отырып процестердің Блок-схемаларын әзірлейді/өзектендіреді, ішкі бақылаудың тиімді рәсімдерін қолдайды, қажет болған жағдайда ІБЖ одан әрі жетілдіру жөніндегі іс-шаралар жоспарын қалыптастырады.

# Ақпарат және оны тарату

1) Ақпарат және оны тарату қажетті және тиісті ақпаратты сәйкестендіру, құжаттандыру және басшылардың назарына дер кезінде жеткізу процесін білдіреді.

2) Ақпараттық қамтамасыз ету және ақпарат алмасу жүйелері мыналарды қамтиды:

- ақпаратты жинау, өңдеу және беру жүйесін ұйымдастыру, оның ішінде Қоғам қызметінің барлық маңызды аспектілері жөніндегі ақпаратты қамтитын есептер мен хабарламаларды қалыптастыру;

- Қоғам ішінде, сондай-ақ еншілес және тәуелді ұйымдармен және үшінші тұлғалармен тік және горизонталь коммуникативтік байланыстарды қамтамасыз ететін тиімді арналар мен құралдарды ұйымдастыру;

- белгіленген тәртіппен ішкі және сыртқы ақпарат көздерінен алынған ақпараттың қолжетімдігі мен сақталуын қамтамасыз ету;

- Қоғамда пайдаланылатын қолданыстағы құжаттарды қызметкерлердің назарына жеткізу.

3) ІБЖ шеңберіндегі Ақпараттың қамтамасыз ету жүйесі мына құралдарда ұсынылған:

* Осы Қағидалар;
* ІБЖ жекелеген аспектілері бойынша әдістемелер мен нұсқаулар;
* Процестердің блок-схемасы;
* Процестердің тәуекелдері мен бақылау матрицасы;
* Неғұрлым маңызды процестік тәуекелдер бойынша бақылаулар (Нұсқаулықтар);
* Ішкі бақылау жүйесін бағалау жөніндегі есептер;
* ІБЖ жетілдіру жоспарлары (қажеттілігіне қарай).

4) Қоғамдағы ІБЖ жұмысын ұйымдастыруға жауапты құрылымдық бөлімше Қоғам қызметкерлерінің ішкі бақылау жүйесі құжаттарына қолжетімдігін қамтамасыз етеді.

# ІБЖ мониторингі

1. ІБЖ мониторингін мыналар жүзеге асырады:
* тұрақты негізде Басшылық (Басқарма және басқарушы директорлар), құрылымдық бөлімшелердің басшылары және қызметкерлері;
* процестегі іс-шараларға/бақылау рәсімдеріне тестілеу жүргізу арқылы жауапты бөлімшелер;
* жылдық аудиторлық жоспарға сәйкес тексерулер арқылы немесе жеке бағалау түрінде ішкі аудит бөлімшесі.
1. Ішкі бақылау жүйесінің барлық үш қорғаныс желісінің қатысушылары – процестердің бизнес-иегерлері/бөлімшелердің басшылары ішкі бақылау рәсімдерінің тиімділігін қамтамасыз етпейтін ІБЖ-дағы кемшіліктерді, Қоғамның ішкі құжаттарындағы кемшіліктерді айқындаған жағдайда Қоғамның ішкі құжаттарына өзгерістер енгізуге бастама көтеруге тиіс.
2. Қорғаныс желісінің барлық деңгейлерінде айқындалған ішкі бақылау жүйесінің кемшіліктері құрылымдық бөлімшелердің басшыларына дер кезінде жеткізіліп, жедел жойылуға тиіс. Тәуекелдерді бағалау және ақпаратты Қоғам Басқармасына/Директорлар кеңесіне жеткізу үшін ішкі бақылаудың елеулі кемшіліктері туралы Жауапты бөлімшеге хабарлау қажет.

**8. ІБЖ рөлі және қатысушылардың жауапкершілігі**

ІБЖ құру және жұмыс істеуі үшін Қоғам 2-кестеге сәйкес барлық қатысушылардың рөлдері мен жауапкершілігін бөледі.

2-кесте

|  |  |  |
| --- | --- | --- |
| **Қатысушы** | **Жауапкершілік** | **Есеп берушілік** |
| Директорлар кеңесі | Ішкі бақылау жүйесінің жай-күйін қадағалау.Тәуекел-бағдарлық ұстанымды қолдана отырып Қоғамның ішкі бақылау жүйесін ұйымдастыру, мониторингтеу және тиімділігін бағалау. | Жалғыз акционер |
| Ішкі аудит комитеті | Ішкі бақылау жүйесінің сенімділігі мен тиімділігін қамтамасыз ету және оны одан әрі жетілдіру жөнінде ұсынымдар қалыптастыру. | Директорлар кеңесі |
| Басшылық (Басқарма және Басқарушы директорлар) | Әзірленген және Директорлар кеңесі бекіткен ішкі бақылау жүйесі туралы саясатты (ережелерді, қағидаларды) енгізу, ішкі бақылау жүйесінің сенімді әрі тиімді жұмыс істеуі, ішкі бақылау жүйесінің процестері мен рәсімдерін жетілдіру және оның мониторингін қамтамасыз ету. | Директорлар кеңесі |
| **Бірінші қорғаныс желісі** |
| Процестердің иелері | 1. Процестерге/жобаларға тән тәуекелдерді сәйкестендіру және бағалау, бағаны ескере отырып сәйкестендірілген тәуекелдерді төмендету үшін ішкі бақылауларды әзірлеу (дизайн).2. Олардың қызметкерлерінің бақылауларды орындауына үздіксіз мониторинг.3. Лауазымды нұсқаулықтар немесе ішкі регламенттеуші құжаттар арқылы олардың міндеттеріне жатқызылған бақылауларды сапалы орындау.4. Екінші қорғаныс желісі бөлімшелерімен ақпарат алмасу. | Жетекшілік ететін басшы/ Басшылық |
| Қызметкерлер | 1. Лауазымды нұсқаулықтар немесе ішкі регламенттеуші құжаттар арқылы олардың міндеттеріне жатқызылған бақылауларды сапалы орындау.2. Екінші қорғаныс желісі бөлімшелерімен ақпарат алмасу. | Тікелей басшы |
| **Екінші қорғаныс желісі** |
| Тәуекел-менеджмент және ішкі бақылау бөлімшесі | 1. Тәуекелдердің барлық түрлерін (сандық, сапалық) бағалаудың бірыңғай әдістемесін, тәуекелдердің барлық түрлеріне ден қою жөніндегі ұсынымдар, тәуекелдердің жол берілетін деңгейлерін анықтау әдістемелерін әзірлеу.2. Тәуекелдерді бағалау нәтижелерін жинақтау, біріктіру.3. Бірінші қорғаныс желісі тәуекелдерін бағалау нәтижелерін сыни талдау.4. Үшінші қорғаныс желісі бөлімшесімен ақпарат алмасу.5. Ішкі бақылау жөніндегі бірыңғай әдістеме әзірлеу.6. Іс-шаралар/бақылау рәсімдері дизайнының тиімділігін немесе операциялық тиімділігін тестілеу.7. Іс-шараларды/бақылау рәсімдерін жетілдіру жөніндегі ұсынымдар.8. ІБЖ мониторингтеу және басшылықты хабардар ету.9. Қоғамның персоналын оқыту. | Жетекшілік ететін басшы/ Басшылық |
| **Үшінші қорғаныс желісі**  |
| Ішкі аудит бөлімшесі | 1. Аудиторлық тексерулер нәтижелерін пайдалана отырып немесе ішкі бақылау жүйесінің тиімділігін жеке бағалау түрінде ішкі бақылау жүйесінің тәуелсіз бағалауын жүзеге асыру.2. Екінші қорғаныс желісі бөлімшелерімен тәуекелдер/бақылаулар бойынша ақпарат алмасу. | Директорлар кеңесі |

1. **ІБЖ тиімділігінің негізі және шектеулер**

1) Тиімді ІБЖ болған кезде Директорлар кеңесі, басшылық және басқа да мүдделі тараптар Қоғамның қойылған мақсаттарға қол жеткізетініне белгілі дәрежеде сенімді болады.

2) Тиімді ішкі бақылау тиісті бақылау ортасын қалыптастыру жолымен қамтамасыз етіледі. ІБЖ мына кездерде тиімді болады:

- Барлық бес компонент пен олармен байланысты қағидаттар бар болады және жұмыс істейді;

- Барлық бес компонент өзара байланысты, өзара бірін-бірін толықтырады және Қоғамның мақсаттарына қол жеткізуге кедергі жасайтын тәуекелдерді төмендету үшін қызмет етеді.

3) ІБЖ тиімділігінің негіздерінің бар екеніне қарамастан, Қоғам ішкі бақылау жүйесінің мынандай бірқатар шектеулері бар екенін мойындайды:

- қате кәсіби тұжырым;

- қате қабылданған шешімдер;

- Қоғамның бақылауында емес сыртқы теріс факторлар;

- әу бастан қол жетпейтін мақсаттар белгілеу;

- адами фактор;

- Қоғам персоналының бақылауларды орындауды айналып өту мүмкіндіктері;

- Қоғам басшылығының өкілеттіктерін асыру мүмкіндіктері;

- персоналдың сөз байласу мүмкіндігі.

4) ІБЖ шектеулерінің болуы ІБЖ-нің Қоғам мақсаттарына қол жеткізудің абсолютті кепілдігін қамтамасыз ете алмайтынын білдіреді, бұл ретте Қоғам ішкі бақылау дизайнын әзірлеу кезінде бар шектеулерді ескереді.